съвпадащ с момента, в който на държавите, ползващи се от конкретна за тях квота, се разрешава да се възползват безмитно от наличната остатъчна тарифна квота. Комисията счита, че това поведение причинява сериозен дисбаланс и възпрепятства гладкото функциониране на пазара.
 (37)
 В положение на изключителна несигурност, срив в търсенето и последвалото драстично намаляване на продажбите, засягаща на практика всички категории стоманени продукти и описана подробно в раздел 3.1, Комисията счита, че е много вероятно гореспоменатото поведение по отношение на износа, целящо елиминирането на конкурентите, допълнително да се засили. При тези изключителни обстоятелства износителите ще възприемат много агресивно и опортюнистично поведение спрямо останалите конкуренти с цел да си възстановят пропуснатите продажби. В рамките на това опортюнистично поведение е разумно да се очаква, че износителите от най-силните държави износителки ще се опитат да изтеглят продажбите си напред във времето, за да „разчистят пазара“. Такова опортюнистично търговско поведение представлява най-значимият риск за адекватното функциониране на защитните мерки, тъй като би довело до много сериозни смущения на пазара и при липса на коригиращи действия би довело до неоправдано изместване на традиционните търговски потоци и вътрешното производство, като по този начин се обезсили полезното действие на въведените защитни мерки.
 (38)
 От налагането на окончателните мерки насам конкретните за всяка държава квоти се управляват на годишна основа, т.е. целите базови обеми се предоставят на износителите в началото на всеки едногодишен период, без ограничения във времето за тяхното ползване в рамките на даден период, за разлика от остатъчните квоти, които се управляват на тримесечна основа. Въвеждането на времеви ограничения тогава изглеждаше ненужна и тромава административна тежест, спъваща нормалното функциониране на пазара.
 (39)
 Но след разследването в рамките на прегледа Комисията счита, че досегашното управление на годишна основа на конкретните за всяка държава квоти няма да бъде ефективно с оглед на предотвратяване на посочените по-горе смущения на пазара на стомана в Съюза, които биха могли да се изострят в резултат от очакваното опортюнистично поведение на някои износители. Тези смущения не само биха били в противоречие с интересите на по-голямата част от държавите износителки, но и биха оказали много отрицателно влияние върху икономическото положение на стоманодобивната промишленост на Съюза, като по този начин биха компрометирали ефективността на мерките.
 (40)
 Поради това Комисията реши, че управлението на конкретните за всяка държава квоти също следва да се извършва на тримесечна основа. Тази корекция ще осигури по-стабилен поток на вноса и ще сведе до минимум съществуващия много висок риск опортюнистичното поведение на износителите да се окаже в конфликт със законния интерес на други участници на пазара през целия следващ период на действие на мерките, т.е. от 1 юли 2020 г. до 30 юни 2021 г.
 (41)
 Посочената корекция ще има положителен стабилизиращ ефект върху пазара, тъй като ще се избегне значителното натрупване на количества стоки в началото на даден период, както вече бе установено в миналото при няколко категории продукти. Корекцията ще позволи на производителите, както в Съюза, така и в трети държави, чиито възможности за функциониране в значителна степен са се оказали ограничени по време на пандемията от COVID-19 и на които